Eustace de Pacy

Eustace de Pacy, herre av Bréteuil og Pacy (født ca. 1045, død 1136), sønn av William de Bréteuil som var en illegitim sønn av William FitzOsbern, herre av Bréteuil og jarl av Hereford, en slektning og en nær rådgiver av Vilhelm Erobreren. 

Eustace ble i 1103 gift med Juliana eller Juliane de Fontevrault (født ca. 1090), en illegitim datter av kong Henrik I av England og en kvinne som kanskje het Ansfride.Eustace de Pacy, Lord of Bréteuil and Pacy

Henrik I av England fikk mellom 20 og 25 barn utenfor ekteskap, rundt 15 av disse var kvinner, og han giftet disse inn en rekke av franske og normanniske stormenn, og walisiske og skotske prinser, og således bygde seg allianser. I 1119 deltok Eustace av Bréteuil i et opprør mot kongen over en krangel med Ralph Harnec, konstabel av Ivry. I et forsøk på dempe motsetningene ble det bestemt å utveksle gisler som involverte en sønn av Ralph Harnec, og to døtre av Eustace og Juliane. 

Av grunner som er uklare blindet Eustace av Bréteuil den unge mannen, og Ralph Harnec krevde retten til å gjøre det samme med de to unge pikene, kongens barnebarn. Henrik I aksepterte dette, og økte innsatsen ved at pikenes neser også skulle skjæres av, i henhold til kronikøren Orderic Vitalis, den eneste kilden til hendelsen, «uskyldige barndom, som måtte lide for deres fedres synder»Hollister: Henry I. Yale English Monarchs series. Sidene 253-254.

Pikenes mor ble opprørt og krevde å få møte sin far, noe kongen aksepterte, men da de møttes trakk Juliane fram en armbrøst og forsøkte å drepe sin far. Hun mislyktes, ble plassert i fengsel, men rømte ved å hoppe i vollgraven. Noen år senere skal kongen likevel ha blitt forsont med sin datter og svigersønn.

Foruten de to nevnte døtre fikk Juliane og Eustace to sønner:
 William de Pacy (død 1153)
 Roger de Pacy

 Referanser 

Kategori:Normannere

Kategori:Fødsler på 1000-tallet